Manuel Fuentes Canal

Manuel Fuentes Canal, nado en Verín cara a 1901 e finado en Celanova o 16 de agosto de 1936, foi un político galego.

 Traxectoria 

Empregado do Hispano-Americano en Ourense. Membro da Irmandade da Fala de Ourense, traballou na transcrición das cantigas de Nuno Eanes Cerzeo no cancioneiro da Biblioteca Nacional. Publicou tres artigos na revista Nós, entre eles "Unha nova vía romana", escrito xunto a Manuel Fernández Costas (1926) e "A eirexa de Santa María de Mixós e as súas aras romanas" (1928), escrito xunto a Fermín Bouza-Brey e Xosé Ramón Fernández-Oxea e considerado o seu traballo de ingreso no Seminario de Estudos Galegos.

Co golpe de Estado do 18 de xullo de 1936 foi detido o 22 de xullo xunto co seu irmán Emilio.Libro rexistro de filiacións de reclusos de novo ingreso dos anos 1936 a 1937 Foron sacados da prisión e asasinados na Ponte Pequena de Paradela de Viveiro (Celanova) o 16 de agosto de 1936.
 Notas 

Categoría:Membros do Seminario de Estudos Galegos
Categoría:Asasinados polo bando nacional en Galicia
Categoría:Nados en Ourense
Categoría:Finados en 1936
Categoría:Nados en 1901
Categoría:Personalidades de Galicia sen imaxes finados hai máis de 80 anos